钦定古今图书集成/明伦汇编/官常典/第209卷 > 李藩
## 钦定古今图书集成/明伦汇编/官常典/第209卷 > 李藩

按《唐书》本传：“藩字叔翰，其先赵州人。父承仕，为湖南
观察使，有名于时。藩少沈靖，有检局，姿制闲美，敏于
学。居父丧，家本饶财，姻属来吊，有持去者，未尝问，益
务施与。居数年略尽。年四十馀，困广陵间，不自振，妻
子追咎，藩晏如也。杜亚居守东都，表致府中。亚尝疑
牙将令狐运为盗，掠服之。藩争不从，辄去，后果获真”

丧，君宜谨守土，何弃而来？宜速还，否则以法劾君。”兼
错忤去，恨之，因诬奏建封死，藩撼其军，有非望。德宗
怒，密诏徐泗节度使杜佑杀之。佑雅器藩，得诏十日
不发，召见藩曰：“世谓生死报应，验乎？”藩曰：“殆然。”曰：“审
若此，君宜遇事无恐。”因出诏示藩，藩色不变曰：“信乎，
杜兼之报也！”佑曰：“慎毋畏，吾以阖门保君矣。”帝未之
信，亟追藩。既入，帝望其状貌曰：“是岂作乱人邪！”释之，
拜秘书郎。时王绍得君，邀藩与相见，当即用，终不诣。
王仲舒。与同舍郎韦成季、吕洞日置酒邀宾客相乐，
慕藩名，彊致之。仲舒等为俳说、庾语相狎昵，藩一见
谢不往，曰：“吾与终日不晓所语，何哉？”后仲舒等果坐
斥废。宪宗为皇太子，王绍避太子讳始改名，时议以
为謟。藩曰：“自古故事，由不识体之人败之，不可复正，
虽绍何诛？”累擢吏部郎中。坐小累，左授著作郎，再迁
给事中。制有不便就敕尾批却之。吏惊，请联他纸，藩
曰：“联纸是牒，岂曰敕邪？”裴垍白宪宗，谓藩有宰相器。
会郑𬘡罢，因拜门下侍郎、同中书门下平章事。藩忠
谨，好丑必言，帝以为无隐。尝问前世所以家给或国
匮乏者，何致而然？及祈禳之数，藩对：“俭则足用，敦本
则百姓富，反是则匮。”又言：“孔子病，止子路之祷。汉文
帝每祭，敕有司敬而不祈。使神无知，则不能降福，有
知固不可私己求媚而悦之也。且义于人者和于神，
人乃神之主，人安而福至。”帝悦曰：“当与公等上下相
勗，以保此言。”后复问神仙长年事，藩知帝且有所惑，
极陈荒妄谩诞不可信。后入柳泌等语，果为累云。河
东节度使王谔赂权近求兼宰相，密诏中书门下曰：
“谔可兼宰相。”藩遽取笔，灭“宰相”字署其左曰：“不可。”还
奏之，宰相权德舆失色曰：“有不可，应别为奏，可以笔
涂诏邪？”藩曰：“势迫矣，出今日，便不可止。”既而事得寝。
李吉甫复相，藩颇沮止。会吴少阳袭淮西节度，吉甫
已见帝，潜欲中藩，即奏曰：“道逢中人，假印节与吴少
阳，臣为陛下恨之。”帝变色不平。翌日，罢藩为太子詹
事。后数月，帝复思藩，召对殿中，事寖释。明年，为华州
刺史，未行卒，年五十八。赠户部尚书，谥曰贞简。藩材
能不及韦贯之、裴垍，然人物清整，是其流亚云。